polyglot-tagger/wikipedia-language-snippets-filtered huggingface dataset:
B' ann an dèidh a' Chogaidh, nuair a dh'fhàg na daoine am fearann airson nam bailtean a thoisich Garðabær ri fhàs, gu seachd-àraidh leis cho faisg air Reykjavík 's a tha e. 'S ann ann an Garðabær 's a tha Bjarni Benediktsson, a bha na Phrìomh-mhinistear Innis Tìle ann an 2017, a' fuireach ann.
Bha mòran oifigear, an dà chuid Ruiseanaich agus Pòlach, an lùib bhuidhne dhìomhair air an robh Tìr is Saorsa , a ghabhadh a-steach daoine a bha meadhanach bheartach a bha a' gabhail ri rèabhlaid shòisealach air an dùthaich.
Ann an 1862 chaidh a chur gu Warszawa leis an 6mh roinn-fheachd Coise, far an do ghabh e pàirt ann an Ar-a-mach an Fhaoillich an aghaidh an tsar ann an 1863, ach thugadh grèim air leis gun do bhrathaich oifigear eile e is chaidh a thoirt air falbh do Shibèirea.
Chaidh e dhan Sgoil Saighdearachd ann am Brest - a tha sa Bhealaruis a-nis - ann an 1845, nuair a bha e dìreach 9 bliadhna a dh'aois air sàilleabh gun do bhàsaich a phàrantan agus chuir e crìoch air a chuid sgoil ann an Sankt Peterburg an ceann 10 bliadhna.
B' e saighdear, oifigear agus rèabhlaideach sòisealach às a' Phòlainn a bh' ann an Jarosław Dąbrowski (IPA: jaˈrɔswaf dɔmˈbrɔfskʲi, ainm slàn: Jarosław Żądło-Dąbrowski, far-ainmean Żądł—'gath' agus Łokietek—'stealladh', Żytomierz, 18 an t-Samhain, 1836 – Paris, 23 an Cèitean 1871).
Dh'ainmicheadh iomadh sràid sa Phòlainn an a dhèidh agus b' e Dąbrowszczacy a chanadh ri na Pòlainnich a shabaid airson na Poblachd anns a' Cliath-chòmhraig Dhąbrowski, aig àm Cogadh Sìobhalta na Spàinne, eadar 1936 agus 1939.
Sna làithean seo, thèid clò Hearach a lorg ann an dath sam bith air sgàth 's gun cleachd Harris Tweed Authority dathan fuadain; ach, gu h-eachdraidheil, thàinig dathan à lusan agus crotal às na h-eileanan. 'S e obair boireannach a bh' ann an dathachadh agus, an àite sgrìobhadh na reasabaidhean, chaidh a mhòr chuid a theagasg le beul-oilean bho màthair dha an nighean aice fhèin.
ann a crotal a tha an donn suaicheanta cho ceangailte le clò Hearach. 'S e sin an dath a chleachd na eileanaich as trice. Chaidh sgrìobhadh gum b' fheudar dha na Hearaich agus na Leòdhasach malart leis na Sgitheanaich airson crotal fhaighinn air sgàth 's nach robh càil air fhàgail air an eilean fhèin. Nì crotal orainds agus purpaidh cuideachd: Nì crotal fiasag nan creag orainds agus nì crotal corcair purpaidh ma thèid e brachadh le amòinia. Thèid mòran crotail agus lus a chleachd na h-eileanaich dìon na làithean seo an cois a' chlò
Mac fhir-mhalairt bhochd, dh'obraich Wassermann ann am bùth leabhraichean agus bha e na dheasaiche aig an Simplicissimus; B' e sgrìobhadair làn ùine a bh' ann bho 1893 a-mach agus esan a' fuireach anns An Ostair, an toiseach ann am Vienna agus an uair sin ann Altaussee, ged an do suidhich e a h-uile càil a sgrìobh e thall san Ghearmailt.
Bha e na b' ainmeile anns na 20an agus na 30an nuair a sgrìobh e Der Fall Maurizius , sgeulachd mu cheartas fillte gu sgiobalta tro nobhail poileis agus a' làimhseachadh ri beatha òige an dèidh a' chogaidh a-staigh sreath trì nobhailean, còmhla ri Etzel Andergast agus Joseph Kerkhovens dritte Existenz .
B' e aislingeach air a bheò-ghlacadh le ceartas a bh' ann am Wassermann, cuspair a tha a' nochdadh tric anns a chuid obrach; bha e dhen bheachd gur robh còirichean aig a h-uile daoine ceartas fhaighinn o chionn 's gur e daoine a bh' annainn, ged a bha gealtachd ga dhiùltadh, na bu mhiosa na ùidhean suarach agus poileataigs; thathar daonnan a' deànamh coimeas eadar Wassermann agus Fiódor Dostoyevski air an dàrna làimh leis cho moralta 's a bha e agus air an làimh eile air sàilleabh gu robh e gu math os-bhoileach.
Chaidh na leabhraichean aige a thoirmeasg sa Ghearmailt san aon bhliadhna air sàilleabh gur e Iùdhach a bh' ann: fiù 's chuireadh san teine iad, ann an corra àite far an robh na Nàsaich gu math làidir. Sgrìobh e aiste an aghaidh nan Nàsach mus an do bhàsaich e cuideachd. Bha Wassermann a' gabhail ri sìth agus càirdeas eadar creideamhan eadar-dhealaichte fad a bheatha.
ann tro na h-oidhcheannan fuara gun sgòthan a tha an call lùtha sin nas motha, às aonais buaidh an taigh-ghlainne. Ruigear puing sàthachd, agus bidh driùchd ann. Nan robh teodhachd an adhair fo na 0C - puing reòthadh an uisge - 's e deigh a bhiodh ann an àite driùchd. 'S e an aon tachartas fiosaigeach a th' ann, ged a tha na feartan caran eadar-dhealaichte (mar eisimpleir, 's e rud sònraichte a th' ann deatach sàthachd an uisge lionna agus an deigh).
Ge-tà, chaidh am mac a mharbhadh mus do ràinig e Ankhesenamun agus beagan an dèidh sin, pòs Ay bantrach Tutankhamun is an dà dhùthaich a-nis a’ cogaidh an aghaidh a chèile gus an dug na Hitich a’ bhuaidh air an Èipheit.
An dèidh bàs Ay, ghabh Horemheb an rìgh-chathair gun chòir agus thòisich e air iomairt damnatio memoriae an aghaidh Ay, athair Tutankhamun, Akhenaten, a leas-mhàthair Nefertiti, a bhean Ankhesenamun agus a leth-pheathraichean is buill eile a theaghlach.
Rinn sgioba rannsachaidh Èiphiteach fo Yehia Gad agus Somaia Ismail on Ionad-rannsachaidh Nàiseanta ann an Cairo barrachd sganaichean CT fo stiùireadh Ashraf Selim agus Sahar Saleem o Roinn an Leigheis aig Oilthigh Chairo, còmhla ri triùir chomhairlichean o thall thairis, Carsten Pusch o Oilthigh Eberhard Karls à Tübingen sa Ghearmailt; Albert Zink o Institiùd EURAC airson Mhmaidhean agus an Fhir-dheighe ann an Bolzano, An Eadailt; agus Paul Gostner o Prìomh-ospadal Bolzano.
Ghabh seo a-steach anailis lorgan DNA stèidhichte air anailis STR còmhla ri gleusan rannsachaidh eile agus chuir an rannsachadh seo gu neoini nan teòirigean a thuirt gun robh galar Antley-Bixler no galar Marfan air ach rinn e soilleir gun robh galaran a’ càrnadh ann an teaghlach Tutankhamun.
Rinn luchd-sgrùdaidh thubaistean càr an uairsin dealbhadh mas-fhìor de thubaistean feunan-cogaidh air coimpiutair agus cho-dhùin an Dr Naunton gun deach Tutankhamun a mharbhadh ann an tubaiste le feun-cogaidh, gun do bhuail feun e fhad ’s a bha esan air a ghlùinean agus gun do bhris sin aisnean is a pheilbhis.
Thuirt buidheann de luchd-saidheans Gearmailteach ann an 2010 gun robh iad-san dhen bheachd gur e tinneas nan ceallan corranach a dh’adhbharaich a bhàis ach dhiùlt luchd-saidheans eile am mìneachadh seo a chionn ’s nach do chaochail e mus robh e 5, mar is àbhaist leis an tinneas seo, agus ionad neacrois a chnàmha a bhios ’na chomharra air galar Freiberg-Kohler mar is trice seach tinneas nan ceallan corranach.
Dh'fhaoidte gur esan an neach air a bheil Nibhurrereya ann an litrichean Amarna agus tha deagh-choltas gur esan Rìgh Rathotis 18mh rìoghrachas na h-Èipheit a bha a’ riaghlaidh, a-rèir an eachdraidhe Manetho, fad naoidh bliadhna, faid a tha a-rèir an tionndaidh dhen Epitome aig Manetho a sgrìobh Flavius Josephus.
Sgrìobh Zahi Hawass, àrc-eòlaich agus ceannard Àrd-chomhairle na h-Èipheit air Àrsaidheachd agus a bha an sàs san rannsachadh “Ma dh’fhaoidte gun robh e a’ strì an aghaidh ghalaran o bhroinn o thùs gus an do bhuail malaria air gu dona no gus an do chuir cas bhriste uiread a spàirn air bodhaig nach b’ urrainn dha seasamh ’na aghaidh tuilleadh”.
Ged nach eil an dàta iomlan againn fhathast, tha an rannsachadh a’ cur ’nar sùilean gur e nighean Tutankhamun fhèin a tha anns an dàrna mumaidh nighein ann an tuama Tutankhamun agus gu bheil deagh-theans gur e dàrna nighean Tutankhamun a tha sa ghinean eile a chaidh a lorg ann.
Chaidh mion-rannsachadh rèideo-eòlais, daon-eòlais agus ginteil a dhèanamh air grunn mhumaidhean eadar an t-Sultain 2007 agus an Dàmhair 2009 mar phàirt de phròiseact rannsachaidh air teaghlach Rìgh Tutankhamun.
A-rèir National Geographic “Bhitheadh malaria air siostam ion-dhìon Tutankhamun a lagachadh agus bhitheadh droch-bhuaidh aig an tinneas air ath-shlànachadh a choise. Dh’fhaoidte gum b’ e seo, còmhla ri cnàimh briste a leis a lorgadh ann an 2005, a thug bàs air an rìgh òg aig a’ cheann thall.”
Thathar ’ga thar-litreachadh twt-ꜥnḫ-ỉmn ḥqꜣ-ỉwnw-šmꜥ air neo, a-rèir nòsan luchd-eòlais na h-Èipheit an latha, Tutankhamun Hekaiunushema, a’ ciallachadh “Ìomhaigh bheò Amun, riaghladair Heliopolis Uachdarach”.
Ann an eachdraidh, tha Tutankhamun cudromach a chionn ’s gun robh e ’na phàraoh nuair a bha an Èipheit cha mhòr aig àirde a neart san t-saoghal agus a chionn ’s gun do dhiùlt e an creideamh ùr a thug athair Akhenaten a-steach.
85 bliadhna an dèidh dha Carter a lorg, air a’ 4mh latha dhen t-Samhain 2007, chaidh a’ phàraoh a thoirt a-mach às a chiste-laighe òir a agus a chur ’na thuama fon talamh aig Luxor ach ann an ciste-ghloine shònraichte a bhacas crìonadh a’ mhumaidh a thigeadh an cois taisead is teas an luchd-turais a bhios a’ tadhal air an tuama.
Bhris mèirlich a-steach dhan tuama co-dhiù dà thuras o shean ach a-rèir nan rudan a chaidh a ghoid agus ath-shlànachadh follaiseach an tuama an dèidh sin, tha e soilleir gun do thachair seo beagan mhìosan an dèidh an tìodhlagaidh thùsail air a’ char as fhaide.
Fhuair Finnbogadóttir a chuid foghlaim sgoile aig Menntaskólinn í Reykjavík agus an uair sin thug e ceum ann an Fraingis agus Litreachas bho Oilthigh Grenoble agus Oilthigh Paris bho 1949 gu ruige 1953, eachdraidh dràma bho Oilthigh Copenhagen agus an uair sin rinn i BA ann am Beurla, Fraingis agus foghlam bho Oilthigh Innis Tìle.
B’ e Benjamin Huntsman a’ chiad duine san Roinn Eòrpa a thionnsgail pròiseas gnìomhachasail airson stàilinn mhòlltaichte a dhèanamh, anns na 1740an, às dèidh dha torr bhliadhnaichean de dheuchainnean a dhèanamh ann an dìomhaireachd ann an Handsworth.
Ceud bliadhna às dèidh toirt a-steach a’ phròiseis, mheudaich saothrachadh na stàilinne ann an Sheffield bho dà cheud tonne sa bhliadhna gu ochdad mìle tonne, cha mhòr an dàrna cuid de shaothrachadh na Roinn-Eòrpa gu lèir.
Seo, mar a leanas, liosta nan daoine a ghabh pàirt ann an caibineit fhad 's a tha Jakobsdóttir air a bhith os cionn an riaghaltais. Tha iad a' buinntinn uile gu Framsóknarflokkurinn, Sjálfstæðisflokkurinn agus Vinstrihreyfingin - grænt framboð:
Bha buaidh aig rìghrean na h-Alba air Srath Chluaidh a-mach on 9mh linn ach b’ e Maol Chaluim I (no Máel Coluim mac Domnaill mar a bha air ’na linn, a’ riaghladh eadar 943–954 mu thuaiream) a cheannsaich Srath Chluaidh.
Thàinig atharrachadh mòr mòr air Rìoghachd na h-Alba ri linn Daibhidh I is esan a’ cur toirt a-steach rian fiùdalachd dhan dùthaich, a’ stèidheachadh nan ciad bhuirgh rìoghail, a’ chiad chùinneadh Albannach agus sreath de ath-leasachaidhean creidmheach is laghail.
Chaidh a’ chrìoch a stèidheachadh ann an Cùmhnant Eabhraic ann an 1237, faisg air crìoch ar latha Mu àm riaghladh Alasdair III, bha na h-Albannaich air smachd fhaighinn air cladach an iar na dùthchan an dèidh Blàr na Leargaidh Ghallda ann an Cùmhnant Pheairt ann an 1266.
Cheannsaich na Sasannaich cuid mhòr de dh'Alba fo Èideard I agus chuir iad pìos mòr dhen Ghalldachd ri Sasainn fo Èideard III ach dhaingnich Alba a neo-eisimeileachd aig deireadh na 13mh linn fo stiùireadh dhaoine mar Raibeart Brus agus Uilleam Uallas agus na rìghrean ’na dhèidh san 14mh linn ann an cogaidhean neo-eisimeileachd na h-Alba .
Ged a bha an 15mh linn agus toiseach na 16mh linn ’na ùine aimhreiteach buaireasach fo na rìghrean Stiùbhartach, fhuair an crùn barrachd smachd air na tighearnan neo-eisimeileach agus ath-cheannsaich iad fearann a chaill iad roimhe gus an robh an dùthaich cha mhòr cho mòr ’s a tha e an-diugh.
’Nam measg seo, b' e rìoghachd nan Cruithneach san ear-thuath, Albannaich Dhail Riata san iar, Breatannaich Rìoghachd Shrath Chluaidh san iar-dheas agus Bernicia, rìoghachd nan Anglach san ear-dheas, a’ gabhail a-staigh pìos de Shasainn a Tuath.
Thàinig an dà latha air an t-suidheachadh seo ann an 793 nuair a thòisich na Lochlannaich air dubh-chreachadh nam manachainn, mar Mhanachainn Ì agus Lindisfarne, rud a dh’adhbharaich eagal is tro chèile am measg rìoghachdan taobh tuath Bhreatainn.
Dh’fhas Alba agus Scotia cumanta mar ainm air cridhe rìoghachdan nan rìghrean seo tuath air Abhainn Foirthe agus aig a’ cheann thall, bha Scotland aig daoine air an rìoghachd air fad a bha aig rìghrean na h-Alba sa Bheurla Ghallda agus cànain eile.
Fhuair Còiseam I na h-Alba an crùn ’na dhèidh, no Constantín mac Cináeda mar a bha air ’na linn agus bha an riaghladh fada aige glè chudromach do stèidheachadh Rìoghachd na h-Alba agus fhuair e cliù mar am fear a thug còmhla an Eaglais Albannach agus an Eaglais Chaitligeach.
Nuair a thàinig fiùdalachd a dh'Alba fo rìgh Daibhidh I, bha buaidh dhomhain aige air lagh na h-Alba oir stèidhich seo sealbh fearainn fiùdalach ann an iomadh sgìre ann an taobh a deas is an ear na dùthcha agus mean air mhean, sgaoil seo air feadh na dùthcha.
Mun cheathramh linn deug, bha cuid dhe na cùirtean fiùdalach seo air fàs cho làidir 's gun robh iad cha mhòr nan rìoghachdan beaga fa leth anns nach robh ùghdarras aig cùirtean an Rìgh ach nuair a thigeadh e gu brathadh. Bha laghan ionadail aig na borghan cuideachd a bha, mar is trice, a' dèiligeadh ri cùisean co-cheangailte ri marsantachd is malairt a dh'fhàs car coltach ri obair cùirtean nan siorraman.
Thàinig lagh coitcheann na h-Alba, an ius commune, gu bith aig deireadh na linne seo a thug còmhla gnàthasan lagha na Gàidheal is nam Breatannach agus feadhainn à Sasainn nan Angla-Nòrmannach agus tìr-mòr na Roinn Eòrpa.
Fo Sheumas V agus Màiri Bànrigh nan Albannach san 16mh linn, a dh’aindeoin chogaidhean sìobhalta ’s aimhreit nan Sasannach is nam Frangach, thàinig buaidh an ath-nuadhachaidh agus na monarcachd ùr air a’ chrùn is a’ chùirt.
Thàinig Alba fo bhuaidh an ath-leasachaidh ann am meadhan na 16mh linn, gu sònraichte luchd Calbhanachais agus dh’adhbharaich seo briseadh ìomhaighean na h-Eaglaise fad is farsaing agus chaidh rian Clèireachais a stèidheachadh aig an robh buaidh mhòr air beatha nan daoine ann an Alba.
Fhuair e crùn Shasainn agus crùn na h-Èireann mar dhìleab ann an 1603, rud a stèidhich Aonadh nan Crùn (ged a ghlèidh na trì stàitean an cuid buidhnean is an dearbh-aithne nàiseanta fhèin) agus ghluais e suidheachan na cumhachd rìoghail a Lunnainn.
Dh’fheuch a mhac Teàrlach I pìosan de rèite creideimh Shasainn a sparradh air Alba agus dh’adhbharaich seo Cogaidhean nan Easbaig , còmhstri a chaill an rìgh agus chaidh stàit Chùmnantaichean Clèireach cha mhòr neo-eisimeileach a stèidheachadh mar thoradh air.
An dèidh call Theàrlaich I, chuir na h-Albannaich taic ris an rìgh ann an Dàrna Cogadh Sìobhalta Shasainn agus nuair a chaidh a chur gu bàs, ghairm iad Teàrlach II mar rìgh, rud a dh'adhbharaich Treas Cogadh Sìobhalta Shasainn an aghaidh poblachd òg Shasainn fo Oilibhear Crombalach.
A-rèir crìochan na h-Alba ann an 1707, bha Rìoghachd na h-Alba mu leth-mheud Shasainn is na Cuimrigh còmhla a thaobh meud na talmhainn ach leis a' phailteas de dh'eileanan, lochan-mara is geodhan, tha cladach na h-Alba mu thuaiream dhen aon fhaid, mu 4,000 mìle.
e an sgaradh mòr ann an Alba a' chrìoch eadar an talamh àrd 's na h-eileanan, a' Ghàidhealtachd agus na h-Eileanan, ann an taobh an iar is a tuath na dùthcha agus an talamh ìseal ann an taobh an ear agus a tuath na dùthcha, a' Ghalldachd.
Tha bann Meadhan na Galldachd mu 50 mìle a leud sa chuibheas agus, a chionn 's gur ann an-seo a tha a' chuid as motha de dh'fhearann torrach na dùthcha agus deagh cheanglaichean còmhdhalach, 's ann an-seo far an deach Alba a bhailteachadh agus far an deach na riaghaltasan a stèidheachadh. Cha robh agus chan eil fearann a' Mhonaidh a Deas agus na Gàidhealtachd buileach cho torrach agus aig amannan, cha robh smachd ro mhòr aig an riaghaltas sna ceàrnaidhean seo.
Bha a' chomhairle dhìomhair, a thàinig gu bith aig meadhan na siathamh linn dheug, agus oifisean mòra na stàite, a' gabhail a-staigh an t-seansalair, rùnaire agus agus ionmhasair, aig teis-mheadhan rianachd an riaghaltais fad ùine mhòr, fiù an dèidh dha na monarcan Stiùbhartach falbh a Shasainn a-mach o 1603.
Bha i a' suidhe cha mhòr gach bliadhna aig deireadh nam Meadhan Aoisean, gu sònraichte leis gun robh uiread a rìghrean mion-aoiseach is tànaisteachdan ann sna linntean ud, rud a chùm a' mhonarcachd o bhith ga chur gu taobh ma dh'fhaoidte.
Bha e air leth cudromach ann an rianachd na dùthcha tràth san linn ùr, a' stèidheachadh laghan is cìsean ach dh'fhàs is chrìon a' bhuaidh aice agus cha robh e a-riamh cho cudromach ann an Alba 's a bha e ann an Sasainn gus an deach cur às dha ann an 1707.
Bha Rìoghachd na h-Alba 'na stàit neo-eisimeileach ann an iar-thuath na Roinn Eòrpa. Thathar ag ràdh a ghnàth gun deach a chur air bhonn ann an 843 agus gun deach aonadh le Rìoghachd Shasainn ann an 1707, a' toirt gu bith Rìoghachd na Breatainne Mòire.
Bhris na Sasannaich a-steach oirre iomadh turas, gu sònraichte fo rìgh Èideard III agus strì i, gu soirbheachail, airson a neo-eisimeileachd fo rìgh Raibeart I ann an cogaidhean neo-eisimeileachd na h-Alba agus bha i 'na stàit neo-eisimeileach air feadh nam meadhan-aoisean. Ghabh Seumas VI na h-Alba rìgh-chathair Shasainn ann an 1603, a' toirt còmhla Alba agus Sasainn ann an aonadh pearsanta.
A bharrachd air borgh rìoghail Bearuig le Rìoghachd Shasainn ann an 1482 (dìreach an dèidh glacadh nan Eileanan a Tuath o Rìoghachd Nirribhidh ann an 1472), bha fearann Rìoghachd na h-Alba o shean agus Alba an-diugh cha mhòr co-ionnann, leis a' Chuan a Tuath san ear, an Cuan Siar san iar is san iar-thuath agus Cuan na h-Èireann san iar-dheas.
Chan eil againn ach tomhas air cò ris a bha lagha na h-Alba coltach ron aonamh linn dheug, ach 's mathaid gun robh e na mheasgachadh de dhiofar thradaiseanan lagha a thàinig a-nuas o na sluaghan a bha a' fuireach ann an Alba aig an àm, a' gabhail a-steach gnàthasan nam Breatannach, Èireannach and Angla-Shasannach.
An dèidh an aramaich ghlòrmhoir 1688-89 nuair a chaidh Seumas VII a chur às an rìgh-chathair leis an nighean aice, Màiri agus an duine aice, Uilleam Orains ann an Sasainn, ghabh Alba riutha fo Achd Tagradh Còrach 1689, dh'fhan sliochd fuadaichte nan Stiùbhartach aig teis-meadhan cùis nan Seumasach is inneadh iomadh oidhirp an tilleadh tro aramach is strì, gu sònraichte air a' Ghàidhealtachd.
Chaidh Pàrlamaid na h-Alba agus Pàrlamaid Shasainn a chur còmhla ann am Pàrlamaid Bhreatainn ach leis gun robh e suidhichte ann am Westminster, lean e air cha mhòr mar a bha e roimhe, mar Phàrlamaid Shasainn ach gun deach 45 ball-pàrlamaid Albannach a chur ri 513 ball Taigh nan Cumantan agus 16 Albannaich ri 190 ball Taigh nam Morairean.
Eadar stèidheachadh Rìoghachd na h-Alba san deicheamh linn gu ruige toiseach na plàighe-duibhe ann an 1349, tha coltas gun do dh'fhàs an sluagh o leth-mhillean gu millean, stèidhichte air rannsachadh meud an fhearainn.
Seach mar a ghluais an sluagh rè ùpraidean sluaigh eile, can fuadach nan Gàidheal agus san tionndadh ghnìomhachais, bhiodh an aon bhuaidh aice anns gach sgìre, cha mhòr, a' fàgail mun dàrna leth dhen t-sluagh tuath air Abhainn Tatha.
Chaidh an crotach agus leth-chrotach a bhualadh fo Sheumas V agus chaidh bonn dà sgillinn, an ceann cruaidh, a bhualadh fo Mhàiri Bànrigh na h-Alba airson comas a thoirt "don t-sluagh chumanta aran, deoch, feòil is iasg a cheannach".
Thug na rìghrean Stiùbhartach ionnsaigh air an lagh ghnàthachail, mar lagh Chlann 'icDhubhaich agus dh'fhàs na ceàrnaidhean far an robh an lagh coitcheann an gnìomh ri linn sin. Thàinig an dreuchd laghail gu bith a-mach o rìoghachd Sheumais I agus chaidh rianachd a' cheartais eucoirich agus shìobhalta a' toirt cruinn.
Mar a tha clàran eachdraidheil nan cùisean lagha on linn seo ag innse, 's e an gnàthas a bha aca aig an àm sin gèilleadh ri laghan Albannach sònraichte ma bha gin ann agus mur an robh dad ann, na beàrnan a lìonadh leis an lagh choitcheann a bha, gu fortanach, air a sgrìobhadh sìos.
A thaobh cuibhreann an airgid, bha na buinn a chleachdadh ann an Alba tràth cha mhòr co-ionnann ris an fheadhainn a bhathar a' cleachdadh ann an Sasainn ach a-mach o 1300, chaidh cuibhreann an airgid sìos nas luaithe na ann an Sasainn.
Thar ùine, dh'fhàs Cùirt an t-Seisein nas neo-eismeiliche o bhuaidh dhaoine is bhuidhnean, a' gabhail a-staigh an rìgh, agus fhuair e làmh an uachdair air rianan ceartais ionadail agus chuir na britheamhan air Cùirt an t-Seisein smachd air na daoine a leigeadh a-steach ann.
Tha sgrìobhainnean tràtha lagh na h-Alba againn an-diugh a tha a' dol air ais chun na ceathreamh linn deug, mar an Regiam Majestatem agus an Quoniam Attachiamenta , a thug a-steach an dà chuid an lagh coitcheann agus lagh nan Ròmanach.
B' e Daibhidh I a' chiad rìgh Albannach a bhuail a bhuinn-airgid fhèin fhad 's fhios dhuinne. Roimhe sin, bhiodh buinn na h-Alba cha mhòr co-ionnann ris an fheadhainn Shasannach a thaobh na bh' annta de dh'airgead ach a-mach o 1300, chaidh a' chuibhreann de dh'airgead an lughad na bu luaithe na ann an Sasainn.
Aig àm Aonadh an Dà Chrùn, bha an dà-dheicheamh uiread a luach sa phunnd Albannach 's a bha sa phunnd Sasannach. Chaidh an t-airgead Albannach à bith aig àm Achd an Aonaidh ach tha na bancaichean Albannach a' clò-bhualadh notaichean Albannach sònraichte fhathast agus is ann aig Banca Rìoghail na h-Alba a tha an aon not luach £1 san Rìoghachd Aonaichte an-diugh.
Bha rìghrean tràtha nan Albannach gu mòr an eisimeil tighearnan mòra nam mormaer , a bha ann ro linn nan iarlan, agus nan toísech , a bha ann ro na taidhnichean ach a-mach o rìoghachd Daibhidh I, chaidh siorramachdan a stèidheachadh a thug barrachd smachd dìreach dhan rìgh agus a chuingich cumhachd nan tighearnasan mòra mean air mhean.
Thàinig an lagh Albannach gu bhith 'na rian fa leth sna meadhan-aoisean is chaidh ath-leasachadh is còdachadh san t-siathamh agus san t-seachdamh linn deug. Fo Sheumas IV, thòisich cùirt rìoghail an t-seisein air coinneachadh gach latha ann an Dùn Èideann agus chaidh Colaiste Rìoghail a' Cheartais a stèidheachadh ann an 1532 agus ri linn sinn fhuair an luchd-lagha Albannach trèanadh nas fhearr.
Tha cladach na h-Alba cho fada 's a tha cladach Shasainn is na Cuimrigh còmhla is paileat mòr eileanan 'na cheann. San iar-thuath, tha na h-eileanan agus a' Ghàidhealtachd bheanntach agus san ear is mu dheas, a' Ghalldachd.
B' e craoladair, neach-aithris, eadar-theangaiche, sgrìobhadair agus preasantair telebhisein Albannach/Innis Tìleach a bh' ann am Magnus Magnusson, KBE (IPA: ˈmaknus ˈmaknusɔn air neo Magnús Sigursteinsson; Reykjavík, 12 an Dàmhair 1929 - Baile Mòr 7 am Faoilleach 2007).
e Jaén a tha na phrìomh-bhaile. Chaidh an roinn a chruthachadh ann an 1833 le Javier de Burgos, a bha na Rùnaire na Stàite agus Leasachaidh aig an àm. B' e an siostam-riaghalaidh iondail na Frainge a chleachd e mar mhodal.
ann gu math connspaideach ‘s a tha freumhan an ainm air sàilleabh nach eil Freumh-fhaclachd na sgìre idir soilleir. Tha a h-uile coltas ann gur ann à Villa Gaiena ann an Laideann a tha an t-ainm, ged a bhìte a’ chleachadh an ainm Auringis airson a’ bhaile fhèin aig àm nan Ròmanch.
Bidh buidhnean proifeasanta eile a' toirt seachad seirbheisean coltach ris an fheadhainn aig luchd-lagha, a tha nan proifeiseantaich làn teisteanais a tha gu sònraichte a’ comhairleachadh no a' riaghladh chùisean no ann an cuspairean sònraichte.
B' e dara Shultan deug Impireachd nan Otomanach a bh' ann am Murad III (far-ainmean: Kayser-i Rûm - Cèasar an Roimhe - İki Kutsal Cami'nin Hizmetkârı - Neach-glèidhidh an dà mhosg - Bozdağan 4 an t-Iuchar 1546 - Istanbul 15 am Faoilleach 1595).
e iomairt eadar-oilthighean a th' ann am Faclair na Gàidhlig, anns a bheil Oilthigh Obar Dheathain, Oilthigh Dhùn Èideann, Oilthigh Ghlaschu, Oilthigh Shrath Chluaidh agus Sabhal Mòr Ostaig OGE an sàs.
Mar neach-naidheachd, bha e an sàs ann an sreath fhoillsichean mar Vikublaðið, Mannlíf agus Tíminn bho 1994 gu ruige 2005, a bharrachd air a bhith na neach-athris air sianal telebhisein air a bheil Stöð 2 aig an aon àm.
Dh' fhàg e an dreuchd aige aig Stöð 2 air sgàth 's gu robh connspaid ann a thaobh mhearachdan a rinn a t-sianail mun chogadh ann an Ioràc. Chaidh a thaghadh mar Chathraiche air an aonadh-ciùird Blaðamannafélags Íslands ann an 2003 agus chaidh a thaghadh a-rithist ann an 2005. Chaidh a thaghadh dhan Alþingi airson a' chiad turais ann an 2009 airson Samfylkingin , ach dh'fhàg e pàrtaidh seo agus ghabh e ri Björt framtíð , pàrtaidh ùr a stèidhich e fhèin còmhla ri Guðmundur Steingrímsson agus cuid a dhaoine à Besti flokkurinn .